burgasdotpro/wikipedia huggingface dataset:
A-rameno

A-rameno je konštrukčný prvok používaný pre nápravy na vozidlách. Ide o prakticky plochú, približne trojuholníkovú súčasť, ktorá sa otáča okolo dvoch bodov (ktoré prechádza os otáčania). Širší koniec A-ramena je spojený s rámom vozidla a otáča sa na čapoch. Užší koniec je spojený so závesom kolesa a otáča sa prostredníctvom guľového čapu.
Dva takéto prvky na polonáprave tvoria rovnobežníkovú nápravu, zatiaľ čo jedno A-rameno v polonáprave je (zvyčajne dolné) súčasťou nápravy MacPherson alebo rôznych ďalších nápravových konfigurácií.
Čierna dolina (Vysoké Tatry)

Čierna dolina aj Čierna dolina javorová, Čierna Javorová dolina (, , ) je jedno z hlavných odvetví z východnej strany Javorovej doliny vo Vysokých Tatrách.
Poloha.
Od ústia Čierneho potoka po úpätie Čierneho sedla je dlhá asi a ohraničujú ju vedľajší severozápadný hrebeň Kolového štítu, úsek hlavného hrebeňa Vysokých Tatier od Kolového štítu po Zadný Ľadový štít a severozápadný vedľajší hrebeň Zadného Ľadového štítu s "Ľadovými vežami". V hornej časti ju delia na tri úvaly vedľajšie severné hrebene "Snehovej strážnice" a "Nižnej Baranej strážnice". V hornej časti je Ľadová dolinka, ktorá smeruje od Čierneho Javorového plesa pod Snehový štít. V dolnej časti doliny leží Čierne Javorové pleso. Nachádza sa v nadmorskej výške na dolnom stupni Čiernej doliny v komplexe Javorovej doliny. Pleso bolo kedysi asi trikrát väčšie ako v súčasnosti, zabralo aj trávnatú plošinku na východ od svojho dnešného koryta.
Názov.
Názov býva polohopisne spresňovaný podľa príslušnosti ku komplexu Javorovej doliny. Všetky sekundárne prívlastky nie sú záväznou súčasťou názvu, Čierna dolina je pôvodný a originálny názov. Poliaci v literatúre a na mapách uvádzajú názov "Dolina Czarna" a "Dolina Czarna Jaworowa". V nemeckej a maďarskej literatúre sa objavujú rôzne názvy s prívlastkom javorová, ale aj bez neho. Napríklad , . Pomenovanie doliny vyplýva z faktu, že ju tesne uzatvárajú tmavé a strmé skalné steny. K nim sa pridávajú tmavé koruny límb v Čiernom lese pri ústí doliny.
Zaujímavosť.
V dávnych časoch bola často navštevovaná hľadačmi pokladov (najmä z poľského Jurgova). Prvým overeným návštevníkom Čiernej doliny bol Poliak Stanislaw Staszic (1804). V zime prvými návštevníkmi boli Wiesław Stanisławski a Henry W. Mogilnicki 26. decembra 1930.
Turistika.
Pre turistov je neprístupná.
Slovenská florbalová extraliga mužov 2010/11

Slovenská florbalová extraliga mužov v sezóne 2010/11 bol 10. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkovalo 11 družstiev, hoci pôvodne v nej malo hrať iba 10 družstiev, a tento počet bol neskôr zasa zmenený na 14. Viac ako 11 družstiev sa ale do extraligy neprihlásilo. Majstrom Slovenska sa druhýkrát stalo družstvo ŠK 1. FBC Trenčín, ktoré vo finále vyhralo nad VŠK FTVŠ Hurikán Bratislava.
Systém súťaže.
Po základnej časti, v ktorej hral každý s každým jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé dva zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledný tím po základnej časti zostúpil do 1. ligy.
Albánska republika (1925 – 1928)

Albánska republika () bol oficiálny názov Albánska v rokoch 19251928.
Albánska republika vznikla ako následok revolúcie, ktorá v roku 1924 vypukla v hlavnom meste Tirana. Prevrat a revolúcia však vyústila iba v zrušenie monarchie a vytvorenie republiky čo Albánsku nijako nepomohlo. A aj zrušenie monarchie bolo len formálne, keďže Albánsko bolo bez kniežaťa už od roku 1914 a po roku 1920 už bola monarchia iba formálna a v skutočnosti bolo Albánsko republikou. Vodcovskou albánskou postavou prevratu aj celého Albánska už od roku 1922 bol Ahmet Zogu. Po prevrate a vyhlásení republiky v roku 1925 bol zvolený za prezidenta na obdobie siedmich rokov. Zogu udržiaval dobré vzťahy s talianskym fašistickým vodcom Benitom Mussolinim. Ale zároveň bolo Albánsko pod silným tlakom Talianska, pretože obe krajiny spolu úzko (hlave vo
vojenstve a politike) spolupracovali. Taliansko totiž požadovalo pripojenie Albánska k jeho územiu.
Kráľovstvo Srbov, Chorvátov a Slovincov, ktoré pomohlo Zogovi k moci, očakávalo naopak územné ústupky. Tie však nikdy nedostali. Iba im boli vrátené malé prihraničné územia a kláštor Svätý Naum. V čase fungovania republiky bola zavedená cenzúra a opozícia tvrdo potlačená.
V roku 1928 bola v Albánsku vyhlásená konštitučná monarchia resp. prezident Ahmet Zogu sa vo všetkej skromnosti vyhlásil kráľom ako Zog I. Na legálnu monarchiu z rokov 19121920 však nenadviazal, vyhlásil sa kráľom všetkých Albáncov a zaviedol tvrdú diktatúru.
René Auberjonois

René Murat Auberjonois (* 1. jún 1940, New York, New York, USA – † 8. december 2019, Los Angeles, Kalifornia, USA) bol americký herec a režisér.
Pochádzal z významnej rodiny, jeho otec Fernand Auberjonois narodený vo Švajčiarsku bol novinárom nominovaným Pulitzerovu cenu, jeho dedo René Auberjonois bol význačným švajčiarskym postimpresionistickým maliarom. Reného matkou bola princezná Laure Louise Napoleon Eugénie Caroline Murat, prapravnučka kráľa Sicílie Joachima Murata a jeho manželky Caroline, sestry francúzskeho cisára Napoleona Bonaparte.
Životopis.
Narodil sa v New Yorku, po ukončení druhej svetovej vojny sa jeho rodina presťahovala do Paríža, kde sa rozhodol stať sa hercom. Po niekoľkých rokoch sa Auberjonoisovi vrátili do USA, nejaký čas ale tiež strávili v Londýne, kde René dokončil strednú školu zatiaľ čo sa venoval herectvu. Promoval v USA na Carnegie Institute of Technology (teraz Carnegie Mellon University), potom začal profesionálne hrať v divadlách a v roku 1968 sa prvýkrát objavil na broadwayských javiskách, kde pôsobil do začiatku 21. storočia. Niekoľko divadelných produkcií tiež režíroval.
V roku 1962 sa objavil v prvej malej filmovej úlohe v snímke "Lilith", známym sa stal ako otec Mulcahy vo filme "MASH" (1970). V priebeh 70. a 80. rokov hral v mnohých filmoch (napr. V "McCabe a pani Millerová, Hindenburg, King Kong, Veľký autobus, Oči Laury Maršov, Bizóny na ťahu, Policajná akadémia 5: Nasadenie v Miami Beach" a v mnohých ďalších) a televíznych seriáloch (epizódne roly). Ako jedna z hlavných postáv sa objavil v sitcome "Benson" (19801986), v roku 1991 mal cameo úlohu plukovníka Westa v snímke ', na ktorú naviazala postava meňavca Oda v seriáli "Star Trek: Stanica Deep Space Nine" (19931999), ktorého niekoľko epizód tiež režíroval. Ďalej hosťoval v epizóde "Tajomstvo oázy" prequelového seriálu ' ako Ezral. V prvom desaťročí 21. storočia hral napr. v seriáloch "Sudkyňa Amy, Kauzy z Bostonu" alebo "Pound Puppies".
Nikasylos z Rodosu

Nikasylos ("Nikasylos") bol olympijský víťaz v zápasení v starovekom Grécku.
Nikasylos z Rodu bol v Olympii korunovaný olivovým vencom za víťazstvo v zápasení. Dátum jeho olympijského víťazstva je neznámy. Zápasenie ("palé") zaradili do programu olympijských hier v roku 708 pred Kr.
Olympijské víťazstvo Nikasyla zaznamenal grécky cestovateľ a spisovateľ Pausanias. Sám autor o tom píše: "“Keď mal osemnásť, Eliďania ho vylúčili zo zápasov medzi chlapcami, ale medzi mužov ho prijali, lebo ako vieme, že skutočne zvíťazil. Neskôr bol tiež vyhlásený za víťaza v Nemei a v Isthmii. V dvadsiatom prvom roku života sa ho ale zmocnila smrť, ešte skôr než sa mohol vrátiť domov na Rodos."“ Pausanias tiež uvádza, že v olympijskej "Altide" sa týčila socha, ktorú zhotovili na počesť jeho víťazstva.
Otrava teobromínom

Otrava teobromínom alebo otrava čokoládou je reakcia na predávkovanie alkaloidom teobromínom (theobromine), ktorý sa nachádza v kakaových bôboch a teda aj v čokoláde, v čaji, nápojoch a niektorých potravinách.
Smrteľná dávka (LD50) teobromínu je známa u ľudí, psov, mačiek, potkanov a myší a medzi jednotlivými druhmi sa výrazne líši.
Obsah teobromínu v čokoláde.
Kakaové bôby (pražené semená "Theobroma cacao") obsahujú xantínové alkaloidy teobromín (3,7-dimetylxantín) a kofeín (1,3,7-trimetylxantín). Teobromínu je okolo 1,2 % (3 – 10 krát viac ako kofeínu), takže v 100 gramoch surového kakaa je ho približne 1,2 g. Spracovaná čokoláda ho obsahuje menej. Jeho množstvo v sladkostiach z kvalitnej čokolády (okolo 1,4 – 2,1 g/kg) je oveľa menšie ako v tmavej čokoláde alebo v nesladenej čokoláde na varenie (&gt; 14 g/kg).
Klinický syndróm známy ako otrava čokoládou je výsledkom vplyvu oboch alkaloidov.
Skutočné množstvo metylxantínov v čokoláde sa mení v dôsledku prirodzených rozdielov medzi kakaovými bôbmi a podľa typu výrobku z čokolády. Vo všeobecnosti, je celková koncentrácia metylxantínu v suchom kakaovom prášku okolo 28,5 mg/g, v nesladenej čokoláde na pečenie okolo 16 mg/g, v tmavej čokoláde okolo 5,4 – 5,7 mg/g a v mliečnej čokoláde 2,3 mg/g. Čokoládové tabuľky označené percentuálnym podielom kakaa sú vyrábané z nesladenej čokolády a napríklad 65% čokoláda obsahuje približne 16 mg × 0.65 metylxantínov na gram (10.4 mg/g). Biela čokoláda má zanedbateľný obsah metylxantínov.
Jedovatosť pre človeka.
Množstvo teobromínu v čokoláde nie je dosť veľké, aby bolo nebezpečné pre človeka, ale konzumácia veľkého množstva čokolády môže mať vedľajšie účinky najmä u starších ľudí.
Jedovatosť pre zvieratá.
Nebezpečnou látkou v čokoláde je teobromín a kofeín, jeho strávenie (rozklad) je u domácich zvierat oveľa pomalší ako u človeka.
Otrava psov.
Teobromínom sa najčastejšie otrávia psy, ale na otravu mačiek stačí oveľa menšie množstvo; v niektorých krajinách je čokoláda jednou z 20 najčastejších príčin otráv psov.
Biologický polčas rozkladu teobromínu u psov je 17,5 hodín, v niektorých prípadoch pretrvávajú klinické príznaky otravy až 72 hodín.
LD50 kofeínu aj teobromínu je okolo 100 – 200 mg/kg, ale niektoré príznaky i smrť môžu nastať aj pri nižších dávkach a individuálna citlivosť na metylxantíny sa líši.
Príznaky otravy.
Bežnými príznakmi otravy čokoládou je nevoľnosť, zvracanie, hnačka, zvýšené močenie a príjem tekutín, ktoré sa prejavia už pri konzumácii 20 mg/kg.
Kardiotoxické účinky sa prejavujú už pri dávke 40 – 50 mg/kg a záchvaty nastávajú už pri dávkach ≥ 60 mg/kg. Potenciálne letálnou dávkou pre psa je už 60 gramov mliečnej čokolády na kilogram váhy.
Patogenéza.
Teobromín a kofeín sú ľahko absorbované v gastrointestinálnom trakte a roznášané do celého tela. Metabolicky sú spracované v pečeni. Metylxantíny sú vylučované močom vo forme metabolitov i nezmenených látok.
Polčas rozpadu teobromínu a kofeínu v tele psa je 17,5 resp. 4,5 hodiny.
Oleh Viktorovyč Šynkarenko

Oleh Viktorovyč Šynkarenko (; * 20. február 1976, Záporožie) je ukrajinský novinár a spisovateľ.
Životopisné údaje.
Vyštudoval Záporožskú inžiniersku akadémiu (inžinier automatizácie a prístrojového vybavenia), Klasickú súkromnú univerzitu (prekladateľ z angličtiny) a Medzinárodnú akadémiu novinárstva (Intajour, Hamburg). Pracoval ako inžinier a tiež novinár niekoľkých miestnych novín. Od roku 2008 žije v Kyjeve, kde sa angažuje v oblasti žurnalistiky. Prevádzkuje webovú stránku literárnej súťaže "Koronacija slova". Od roku 2002 viedol záporožský filmový klub "Schodženňa". Nakrúcal zábery pre internetové médium Telekrytyka (projekt VideoTeKa). 
Počas Euromajdanu napísal viacero článkov o udalostiach na Ukrajine pre americké internetové médiá. Písal aj pre projekty Institute for War &amp; Peace Reporting a Future Challenges.. 
Od roku 2013 pracuje pre rozhlasovú stanicu Hromadske Radio, kde pripravuje programy "Filosofskyj baraban" a "Mechanyka Revolucii."
Literárna tvorba.
Prvú poviedku napísal v konci 80. rokov. Školská vášeň pre sci-fi, post-modernizmus a čierny humor ovplyvnila štýl jeho prózy, ktorý nadobudol veľmi groteskný uhol. Publikoval v časopisoch "NAŠ", "ŠO" a "Chreščatyk". V roku 2006 získal literárnu cenu vydavateľstva "Smoloskyp" na 
 zbierku poviedok "Ako úplne zmiznúť"] ("Smoloskyp". Kyjev, 2007). 
V roku 2009 ukončil svoj prvý román, predbežne s názvom "Dobrú chuť!", venovaný mládežníckej subkultúre kanibalov. 
Román Kaharlyk (2013) - satirická antiutópia zachycujúca život na Ukrajine o sto rokov neskôr. Po ruskej okupácii sa Ukrajina vrátila do stredoveku. Protagonista, ktorého psychické schopnosti boli zneužité k výrobe počítačov ruských vojenských satelitov, sa pokúsi získať stratenú pamäť a aj svoju manželku. Preto sa vydáva do tajomného mesta Kaharlyk, kde sa v dôsledku nedávnych skúšok jadrových zbraní navždy zastavil čas.
Barania dolinka

Barania dolinka () je horný úval Čiernej doliny pod severnou stenou Baraních rohov vo výške , medzi hlavným hrebeňom Vysokých Tatier od Kolového štítu po "Nižnú Baraniu strážnicu" a "Baraním hrebeňom".
Názov.
Pravdepodobne jej dali pastieri, ktorí v nižších polohách Čiernej doliny pásli ovce. Boli to predovšetkým obyvatelia poľského Jurgova. Ale dolinke mohli dať meno i pytliaci, ktorí tu lovili kamzíky. Podľa pohlavia ich delili na kozy a na capy, ale aj na barany.
Turistika.
Dolinka nie je pre turistov prístupná. Nevedie cez ňu turistický chodník. S horským vodcom môže návštevník cez dolinku vystupovať na zaujímavé horolezecké túry napríklad na Baranie rohy alebo Čierny štít a Kolový štít, ktoré ju lemujú od juhovýchodu a východu.
Rak Records

Rak Records je britské hudobné vydavateľstvo, ktoré v roku 1969 založil hudobný producent Mickie Most. Táto značka bola domovským vydavateľom hudobníkov ako Herman's Hermits, Suzi Quatro, Mud, Kenny, Donovan, Hot Chocolate, Heavy Metal Kids, Smokie, Chris Norman, Arrows, Span, Racey a Kim Wilde. Od roku 1983, kedy spoločnosť Mickie Most odpredal, Rak Records svoju produkciu distribuovali prostredníctvom licenčnej dohody s EMI. 
Most naďalej udržal meno firmy a jeho RAK Studios spolu s Rak Publishing dodnes fungujú a sídlia v londýnskej štvrti St John's Wood. Medzi jej novšími klientmi sú mená ako Joan Jett, Ben Taylor a KK (Kevin Kerrigan). V roku 2013, potom ako Warner Music Group získali od EMI značku Parlophone, dostali sa aj k právam na viaceré hudobné diela vrátane skupiny Hot Chocolate
Ľadová dolinka

Ľadová dolinka (, , ) je horným juhozápadným úvalom Čiernej doliny v komplexe Javorovej doliny vo Vysokých Tatrách. 
Názov.
Do dolinky, ktorá je uzavretá vysokými horskými hrebeňmi sa dostáva málo slnečného svitu, preto ju po takmer celý rok pokrýva sneh. O snehovom poli v najvyššej časti dolinky bol rozšírený názor, že je pozostatkom dávneho zaľadnenia. Ukázalo sa, že to nie je pravda. 
Poloha.
Dolinka smeruje na juhozápad od Čierneho javorového plesa pod Snehový štít a je ohraničená vedľajším severným hrebeňom "Snehovej strážnice", krátkym úsekom hlavného hrebeňa Vysokých Tatier od Snehovej strážnice, po Zadný Ľadový štít a vedľajším severozápadným hrebeňom Zadného Ľadového štítu. Dolinka v priamej línii má asi . Pozostáva z troch stupňov. "Dolného kotla" () asi , Prostredného kotla () asi a Horného kotla () asi . Stupne pod nimi Poliaci označujú ako "Wielkie Spady", "Pośrednie Spady" a "Zadnie spady". Trochu vyššie už v zrázoch Vyšného Ľadového sedla rozoznávajú ešte štvrtú, neveľkú kotlinku - "Złoty Cmentarzyk" - Zlatý cintorínček.
Turistika.
Nie je turisticky prístupná.
Zaujímavosti.
Dolinu už v 17. storočí navštevovali pytliaci a hľadači pokladov najmä z poľského Jurgova. Vystupovali z Dolného kotla až na Horný kotol do dolinky pokrytej snehom. Verili, že pod snehom je ukryté Žabie pliesko, ktoré ukrýva poklady. Prvými horolezcami v doline boli "Ferdynand Goetel", "Walery Goetel" a "Mieczysław Świerz" 23. júla 1909 a v zime 29. decembra 1930 "Henryk Mogilnicki" a "Wiesław Stanisławski".
Tyran (seriál)

Tyran je americký dramatický televízny seriál. Vysielal sa od 24. júna 2014 do 7. septembra 2016 na stanici FX.
Seriál bude vysielať slovenská stanica WAU od 13. apríla 2017.
Dej.
Bassam "Barry" Al-Fayeed, mladší z dvoch synov neslávne známeho tyrana stredného východu, uteká pred svojou minulosťou posledných 20 rokov. Teraz žije ako pediater v Spojených štátoch, má americkú manželku, syna a dcéru, a nemá túžbu vrátiť sa k svojim koreňom. Avšak, keď je dohnaný k návratu do rodnej vlasti na svadbu svojho synovca, rýchlo je vtiahnutý do napätej politickej krízy, keď jeho otec umiera uprostred rastúcej občianskej revolúcie proti vládnucej rodine. Bassam sa teraz musí pokúsiť využiť svoj vplyv a poradiť novému prezidentovi, jeho brutálnemu a nestabilnému staršiemu bratovi Jamalovi, politické riešenie, ktoré odvráti krvavý konflikt.
Rocková republika

Rocková republika je súkromná komerčná rozhlasová stanica, ktorá vysiela z Bratislavy.
Multiregionálne rádio pôvodne (do 15. mája 2017) vysielalo v sieti terestriálnych vysielačov najväčšie rockové hity od 70. rokov po súčasnosť. Po zmene stanice na spravodajské Rádio Aktual prestala Rocková Republika šíriť signál prostredníctvom pozemných vysielačov a vysielanie zostalo dostupné cez internet a DVB-T. Vysielacia štruktúra obsahuje moderované bloky "Rockové ráno", "Rockový deň", "Rocková párty" a nočný "Non-stop rock", ktoré sa vysielajú počas pracovných dní. Víkendové vysielanie tvorí "Non-stop rock víkend" s blokmi najzaujímavejších vstupov uplynulého týždňa. Od roku 2016 do marca 2018 a potom opäť od októbra 2018 vysiela aj v multiplexe digitálneho rozhlasu spoločnosti Avis. Stanica momentálne nevysiela.
Majstrovstvá Západnej Ázie v basketbale mužov 2016

Majstrovstvá Západnej Ázie v basketbale mužov 2016 boli v poradí 14. majstrovstvá Západnej Ázie v basketbale mužov, ktoré organizuje Západoázijská basketbalová asociácia (WABA). Konali sa v Ammáne, v Jordánsku v dňoch od 30. mája3. júna 2016, za účasti 5 tímov. Jordánsko bolo organizátorom západoázijského šampionátu siedmykrát; predtým hostilo turnaj v rokoch 2001, 2002, 2008, 2012, 2014 a 2015, zakaždým v Ammáne. Zápasy sa odohrali v aréne Emil Lahoud Court s kapacitou 3 500 divákov. Turnaj pozostával iba z jednej päťčlennej skupiny, v ktorej sa stretol každý s každým. Svoj šiesty titul získal , ktorý zvíťazil vo všetkých stretnutiach.
Tieto majstrovstvá slúžili zároveň ako kvalifikácia západoázijských družstiev na Ázijský pohár 2016, ktorý organizuje Čína. Kvalifikovali sa na ne dve najlepšie družstvá. 
Účastníci.
Pozn: Číslo v zátvorke udáva umiestnenie vo svetovom rebríčku FIBA k októbru 2015.
Mihalík (priezvisko)

Mihalík je slovenské priezvisko odvodené od mena Michal. Najčastejšie je v Topoľčanoch, Prešove a v Bardejove.
Známi nositelia.
Pozri v článku Mihalík.
Mihalík

Mihalík je priezvisko, pozri Mihalík (priezvisko), napr.:
Kvalifikácia na Majstrovstvá Európy v korfbale 2016

Kvalifikácia na Majstrovstvá Európy v korfbale 2016 bola európska kontinentálna kvalifikácia pre účasť na Majstrovstvách Európy v korfbale 2016, ktorú organizuje IKF Europe. Konala sa v dňoch od 3.5. júna 2016 v 2 regionálnych zónach na Slovensku a vo Francúzsku, za účasti 13 tímov. Dejiskami zápasov boli arény Stadium Pierre Maisonnial v Saint-Étienne a Mestská hala v Nitre. Z obidvoch regionálnych zón sa kvalifikovali 2 najlepšie družstvá. V poradí ďalšie 2 družstvá (na 3. a 4. mieste) postúpili do B kategórie majstrovstiev Európy v roku 2018.
Účastníci.
Pozn: Číslo v zátvorke udáva umiestnenie vo svetovom rebríčku IKF k augustu 2015.
Slovenská florbalová extraliga mužov 2005/06

Slovenská florbalová extraliga mužov v sezóne 2005/06 bol 5. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkovalo sprvu 13 družstiev, súťaž však dokončilo iba 11 družstiev. Liga niesla mediálny názov Victory Sport Extraliga. Majstrom Slovenska sa piatykrát v rade stalo družstvo HKL-MJM Petržalka.
Systém súťaže.
Systém súťaže pozostával iba zo základnej časti, v ktorej sa stretol každý s každým dvojkolovo formou miniturnajov. Keďže 2 družstvá súťaž nedokončili, 11. družstvo po základnej časti odohralo baráž s 3 neextraligovými tímami.
Konečné umiestnenie.
Pozn: Družstvá ŠK Strakiss Považská Bystrica a FTTU Trnava súťaž nedohrali.
Kvintet

Kvintet je hudobné teleso s piatimi členmi, alebo skladba pre päť hlasov.
Vokálne kvintety sú najčastejšie písané pre zoskupenie hlasov soprán, alt, tenor, barytón a bas.
Druhy telies.
Nevokálne hudobné telesá bývajú správnejšie označovaná ako kvinteto. 
Dychové kvinteto hrá v zložení flauta, hoboj, klarinet, lesný roh a fagot. Hoci by sa mohlo zdať, že dychové kvinteto je zložené len z drevených nástrojov, zahŕňa aj lesný roh. Ten je pre svoju vhodnú zvukovú farbu súčasťou ako dychového, tak žesťového kvinteta. Jedným z prvých autorov dychových kvintetov bol český skladateľ Antonín Rejcha (od roku 1811).
Okrem lesného rohu tvoria plechové kvinteto spravidla dve trúbky, pozauna a tuba (možno sa stretnúť aj s obsadením: 3 trúbky, trombón a tuba, alebo 2 trúbky, 2 trombóny a tuba; najbežnejšie však je príklad vyššie uvedený.) 
Klavirné kvintety tvorí klavír a sláčikové kvarteto.
Max Roach

Maxwell Lemuel Roach (* 10. január 1924, Newland Township, Severná Karolína, USA † 16. august 2007, New York, štát New York) bol americký jazzový bubeník, perkusista a skladateľ. Patrí k najvplyvnejším bubeníkom dvadsiateho storočia. 
Bol priekopníkom Bebop, ovplyvnil však aj mnoho ďalších hudobných žánrov. Hral spoločne s takými jazzovými velikánmi, ako boli napr. Dizzy Gillespie, Charlie Parker, Miles Davis, Duke Ellington, Charles Mingus, Sonny Rollins alebo Clifford Brown. Viedol tiež svoj jazzový ansámbl. Celý život bojoval za občianske práva čiernych obyvateľov USA.
Slovenská florbalová extraliga mužov 2004/05

Slovenská florbalová extraliga mužov v sezóne 2004/05 bol 4. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkovalo opäť 9 družstiev. Liga niesla mediálny názov Victory Sport Extraliga. Majstrom Slovenska sa štvrtýkrát v rade stalo družstvo HKL-MJM Petržalka.
Systém súťaže.
Systém súťaže pozostával iba zo základnej časti, v ktorej sa stretol každý s každým dvojkolovo formou 9 miniturnajov. Keďže počet družstiev extraligy sa v budúcej sezóne rozšíril na 12, neodohrala sa žiadna baráž.
Účastníci.
Pozn: Klub White Grizzlies Žilina, ktorý v minulej sezóne skončil na 3. mieste, sa do tejto sezóny neprihlásil.
Krásnohorská ulica (Bratislava)

Krásnohorská ulica je ulica v Bratislave, v mestskej časti Petržalka. Nachádza sa v miestnej časti Lúky. Je pomenovaná podľa hradu Krásna Hôrka.
Vznikla 1. apríla 1991, dovtedy bola spolu s Betliarskou súčasťou Botevovej ulice. Ulicu tvorí zástavba panelových domov z prvej polovice 80. rokov 20. storočia.
Botevova ulica

Botevova ulica je zaniknutá ulica v Bratislave, v mestskej časti Petržalka, v miestnej časti Lúky. 
Vznikla v prvej polovici 80. rokov 20. storočia pri výstavbe panelákového sídliska. Bola pomenovaná podľa Christa Boteva (1848 – 1876), 
bulharského básnika a revolucionára. Zanikla 1. apríla 1991, keď sa rozdelila na Betliarsku a Krásnohorskú ulicu.
Správa slovenských jaskýň

Správa slovenských jaskýň (SSJ) je organizačná zložka Štátnej ochrany prírody SR spravujúca jaskyne na Slovensku. Organizácia sídli v Liptovskom Mikuláši. Riaditeľom SSJ je RNDr. Ján Zuskin.
Činnosť.
„"Činnosť organizácie je zameraná na správu všetkých jaskýň (prírodných pamiatok a národných prírodných pamiatok) a na ich bezpečné a trvalo udržateľné využívanie. Plní úlohy na úseku ochrany prírody, prevádzky, sprístupňovania a iného využívania jaskýň. Vykonáva starostlivosť o objekty a zariadenia v podzemí a vstupných areáloch jaskýň, zabezpečuje ich údržbu a bezpečnosť prevádzky. Podieľa sa aj na metodickom usmerňovaní starostlivosti o krasovú krajinu a ostatné jaskyne v Slovenskej republike."“
V rámci výskumu, monitoringu a dokumetácie SSJ vykonáva geologický výskum, geomorfologický výskum, hydrologický výskum a monitoring, speleoklimatologický výskum a monitoring, geoekologický výskum a ochranu a biospeleologický výskum a monitoring. Organizuje aj odborné podujatia. 
Dejiny.
Ako samostatná organizácia bola Správa slovenských jaskýň založená v roku 1970 v Liptovskom Mikuláši. V roku 1981 bola zlúčená s úsekom ochrany prírody Slovenského ústavu pamiatkovej starostlivosti a ochrany prírody v Bratislave čím vzniklo Ústredie štátnej ochrany prírody. Ako samostatná organizácia bola obnovená v roku 1990. Od roku 2008 je organizačnou zložkou Štátnej ochrany prírody SR, ktorá je príspevkovou organizáciou Ministerstva životného prostredia.
Sprístupnené jaskyne.
Správa slovenských jaskýň prevázkuje a sprístupňuje 13 jaskýň, všetky z nich sú národné prírodné pamiatky:
SSJ nespravuje všetky sprístupnené jaskyne. Mimo jej pôsobnosti sú Krásnohorská jaskyňa, Jaskyňa mŕtvych netopierov, Zlá diera, Bojnická hradná jaskyňa a Malá Stanišovská jaskyňa.
Na návrh SSJ vyhlásili Krajské úrady životného prostredia ďalších 30 jaskýň za verejnosti voľne prístupné.
Turnianska ulica (Bratislava)

Turnianska ulica je ulica v Bratislave, v mestskej časti Petržalka. Nachádza sa v miestnej časti Lúky.
Základné informácie.
Vznikla v prvej polovici 80. rokov 20. storočia pri výstavbe panelákového sídliska. Do 1. apríla 1991 mala názov Bebelova ulica. Bola pomenovaná podľa Augusta Bebela (1840 – 1913), nemeckého marxistického filozofa. V súčasnosti má názov podľa Turnianskeho hradu. 
Na ulici sa nachádza základná škola Turnianska 10.
Slovenská florbalová extraliga mužov 2003/04

Slovenská florbalová extraliga mužov v sezóne 2003/04 bol 3. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkovalo 9 družstiev. Liga niesla mediálny názov Victory Sport Extraliga. Majstrom Slovenska sa tretíkrát v rade stalo družstvo HKL-MJM Petržalka.
Systém súťaže.
Systém súťaže pozostával iba zo základnej časti, v ktorej sa stretol každý s každým dvojkolovo formou 4 turnajovv Trenčíne, Žiline, Bratislave a Košiciach.
Betliarska ulica (Bratislava)

Betliarska ulica je ulica v Bratislave, v mestskej časti Petržalka. Nachádza sa v miestnej časti Lúky.
Vznikla 1. apríla 1991, dovtedy bola spolu s Krásnohorskou súčasťou Botevovej ulice. Je pomenovaná podľa kaštieľa Betliar. 
Na ulici sa nachádza kostol Sedembolestnej Panny Márie a predajňa Lidl.
Botevova

Botevova môže byť:
Botev

Botev môže byť:
Botev (priezvisko)

Botev je bulharské priezvisko. Na Slovensku je veľmi zriedkavé, vyskytuje sa len v Brezne. V Česku je ešte zriedkavejšie.
Známi nositelia.
Pozri v článku Botev.
Botevova ulice

Botevova ulice je ulica v Prahe, v mestskej časti Praha 12, v časti Modřany.
Je pomenovaná podľa Christa Boteva (1848 – 1876), bulharského básnika a revolucionára.
Suchá dolina (javorová)

Suchá dolina , , ) sa nachádza v Javorovej doline vo Vysokých Tatrách.
Poloha.
Suchá dolina je jedno orograficky pravých horných odvetví Javorovej doliny medzi "Suchým hrebeňom", Ľadovým štítom a Zadným Ľadovým štítom, ktoré sú na hlavnom hrebeni Vysokých Tatier. Ústie doliny je vo výške asi , jej dĺžka od dna Javorovej doliny po úpätie uzáveru (asi ) je .
Názov.
V doline je potok "Suchá voda" aj to len v čase jarného odmäku alebo po výdatných dažďoch.
Turistika.
Dolina Suchá voda nie je súčasťou prísne chránenej prírodnej rezervácie, ale nevedie cez ňu ani k nej žiaden turistický chodník. Vidieť ju z turistického chodníka, ktorý vedie Javorovou dolinou po značke na Sedielko ().
Od dávnych čias ju navštevovali jurgovskí pytliaci a hľadači pokladov. Prvými turistami, ktorí sa v nej objavili boli Poliaci "Walent Gadowski" s priateľmi (13. júla 1908). V zime tu prvým turistom bol Poliak "Stanisław Krystyn Zaremba" 30.31. marca 1932.
História baníctva na Spiši

História baníctva na Spiši v Spišskej Novej Vsi je vysunutou expozíciou Slovenského technického múzea. Úlohou expozície je priblížiť návštevníkom "Multicentra" dejiny baníctva na Spiši.
Battlefield 1

Battlefield 1 je videohra žánru FPS, ktorej dej sa odohráva počas prvej svetovej vojny. Novinkou tu sú staré dobové tanky, lietadlá, zbrane, zákopy a podobne. Battlefield 1 je celkovo štrnástym dielom série Battlefield.
Hru vyvíja EA Digital Illusions CE a bola vydaná firmou Electronic Arts. Hra vyšla 21. októbra 2016 pre Microsoft Windows, PlayStation 4 a Xbox One na celom svete.
Zoznam poslancov Federálneho zhromaždenia zvolených v roku 1992

Toto je zoznam členov Federálneho zhromaždenia po voľbách v roku 1992, ktorí v tomto najvyššom zákonodarnom zbore Česko-Slovenska zasadali až do zániku Česko-Slovenska v decembri 1992.
Abecedný zoznam poslancov Snemovne ľudu.
Vrátane poslancov, ktorí nadobudli mandát až dodatočne ako náhradníci (po rezignácii či úmrtí predchádzajúceho poslanca). Za menom uvedená stranícka príslušnosť, prípadne príslušnosť k poslaneckému klubu. 
Abecedný zoznam poslancov Snemovne národov.
Vrátane poslancov, ktorí nadobudli mandát až dodatočne ako náhradníci (po rezignácii či úmrtí predchádzajúceho poslanca). Za menom uvedená stranícka príslušnosť, prípadne príslušnosť k poslaneckému klubu.
Eukles z Rodosu

Eukles alebo Euklés ("Eukles", iný prepis: "Euklés") bol olympijský víťaz v boxe v roku 404 pred Kr.
Eukles, syn Kallianakta a Diagorovej dcéry Kallipateiry pôvodom z Rodosu, zvíťazil v boxe (pygmé) na 94. olympijských hrách. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.
Olympijské víťazstvo Eukla zaznamenal v druhom storočí cestovateľ a spisovateľ Pausanias, ktorý v olympijskej Altide videl jeho sochu. Sám autor o tom uvádza: "Pri nich stojí Euklés, syn Kallianaktov, pôvodom z Rodosu, z rodiny Diagorovcov; bol totiž synom Diagorovej dcéry a získal olympijské víťazstvo za pästný zápas medzi mužmi. Jeho socha je dielom Naukyda.“"
Podstavec jeho sochy s čiastočne zachovaným nápisom objavili vo východnej stene byzantského chrámu. Z podstavcov Diagorovcov sa zachovali početné trosky východne od Diovho chrámu, ale tiež v blízkosti eretrijského býka. Na jednom podstavci stáli bratia Akusilaos, Damagétos a Dórieus spoločne s otcom Diagorom, oddelene potom vnuci Diagora, synovia jeho dcér, Peisirrhodos a Eukles.
Závozská vrchovina

Závozská vrchovina je geomorfologický podcelok Krupinskej planiny. Najvyšší vrch podcelku i celej planiny je Dlhý diel s výškou 
Vymedzenie.
Podcelok zaberá severnú, najvyššiu časť Krupinskej planiny. Severovýchodným smerom leží Javorie s podcelkami Javorianska hornatina a Lomnianska vrchovina, zo severozápadu územie ohraničuje Pliešovská kotlina. Na západe sa Závozskej vrchoviny krátkym úsekom dotýkajú Štiavnické vrchy podcelkom Skalka a južným smerom pokračuje planina podcelkami Bzovícka pahorkatina a Dačolomská planina.
Doprava.
Územie je vo východnej časti, približne po cestu II/527 (Zvolen – Veľký Krtíš), nedostupné. Je súčasťou VVP Lešť a vjazdy na toto územie sú najmä počas výcviku zatarasené, príp. strážené. Západným okrajom vedie významný severo-južný koridor E 77 (Krakov – Budapešť) v trase cesty I/66. V jej blízkosti vedie i železničná trať Zvolen – Čata.
Turizmus.
Východná časť Závozskej vrchoviny je turisticky neprístupná, no atraktívny je len úzky pás územia na západnom okraji v blízkosti údolia Krupinice, kde sa nachádza národná prírodná rezervácia Mäsiarsky bok.
Majstrovstvá Európy v americkom futbale 2018

Majstrovstvá Európy v americkom futbale 2018 bol v poradí 14. turnaj majstrovstiev Európy v americkom futbale mužov, ktoré organizuje Európska federácia amerického futbalu (IFAF Europe, do roku 2014 EFAF). Konal sa v dňoch od 29. júla4. augusta 2018 vo Vantaa, vo Fínsku, za účasti 6 tímov. Fínsko bolo organizátorom európskeho šampionátu tretíkrát, predtým hostilo toto podujatie v rokoch 1987 a 1991, oba v Helsinkách. Zápasy sa odohrali na futbalovom štadióne Myyrmäen jalkapallostadion. Titul získalo , ktoré vo finálovom stretnutí zvíťazilo nad .
Turnaj zároveň slúžil ako kvalifikácia európskych družstiev na Majstrovstvá sveta 2019, ktoré organizuje Austrália.
Pôvodne sa mal turnaj konať v Nemecku, ale z organizačných dôvodov a hlavne kvôli problémom v medzinárodných štruktúrach amerického futbalu ("IFAF Paríž" vs. "IFAF New York") bol odložený a neskôr presunutý na júl 2018. Za nového organizátora bolo v marci 2018 organizáciou IFAF (New York) vybrané Fínsko.
Kvalifikácia.
Poznámka: Nemecko sa turnaja nezúčastnilo, nahradilo ho ďalšie družstvo z kvalifikácie.
Stasiak (raper)

Stasiak vlastným menom Lukasz Stasiak (narodený 16. marca 1983 vo Varšave) je poľský raper a výkonný producent. Debutoval v roku 2000 vo formácii  Płomień 81 s albumom "Nasze dni". Hosťoval pri nahrávaní skladby "To sú naše dni". 
O rok neskôr s rapermi Mesom a Pjusom založil kapelu 2cztery7, s ktorou vystupuje od roku 2001. Nahral s ňou tri albumy:" Funk – dla smaku " (2005), " Spaleni innym słońcem" (2008) a "2cztery7 &amp; DJ Cool vzhľad: West Side Warsaw Mixtape" (2008). Za posledných desať rokov koncertuje s Tymom Typom Mesom, ktorého zároveň manažuje.
Od roku 2009 je jeden zo spoluzakladateľov nezávislého vydavateľstva Alkopoligamia.com.
Je tiež jedným z tvorcov uznávaného medzigeneračného projektu "Albo Inaczej". Prepracoval preň klasické hip-hopové texty do nových verzií, ktoré spievajú legendy poľskej hudbobnej scény Zbigniew Wodecki, Ewa Bem, Andrei Dombrovsky, Krystyna Prońko, Wojciech Gąssowski, a Nikita Andrzejczak.
V roku 2015, sa zúčastnil historickej tour "Red Bull Tour Bus: Wspólna scena" vystupujúc na streche červeného autobusu spolu s umelcami ako Sokół, Kosi, Ras, Dj Steez a Mr. Krime. Výsledkom koncertu bol singel s názvom "Aftery", vydaný na vinyle pod labelom PROSTO.
Objavil sa v úlohe moderátora v televíznych reláciách: 
Od roku 2017 je spolu s Lukaszom "Jurasom" Jurkowskim spíkrom na štadióne Legie Varšava.
The Devil's Bleeding Crown

„The Devil's Bleeding Crown“ je skladba dánskej heavy metalovej skupiny Volbeat. Táto skladba bola vydaná ako hlavný singel zo šiesteho štúdiového albumu skupiny "Seal the Deal &amp; Let's Boogie". Stala sa piatym singlom číslo 1 skupiny na Mainstream Rock rebríčku časopisu "Billboard" v Spojených štátoch.
Skladba určite nie je zábavnou zbierkou satanistickej prózy. Geniálnosť textu sa naplno neprejaví, kým sa poslucháč nezamyslí nad tým, čo predstavuje jablko ("apple") a krvácajúca koruna ("bleeding crown") – poznanie. V tomto kontexte ide o nádherne hymnickú, posilňujúcu a aktuálnu výzvu k rozumu.
Volos (Grécko)

Volos () je mesto v Tesálii v strednom Grécku, na brehu Egejského mora. Je hlavným mestom prefektúry Magnesia, leží 320 km severne od Atén na úpätí hory Pelion pri Pagasetickom zálive a je najvýznamnejším prístavom Thessalie. Končí tu lokálna železnica z Larissy, v neoklasicistickej budove stanice sídli železničné múzeum. Žije tu 85 000 obyvateľov, s predmestiami okolo 145 000.
V staroveku tu stálo mesto "Iolkos", známe z povesti o Iasónovi (turistickou atrakciou je replika jeho lode Argó). Po osmanskej nadvláde sa stalo v roku 1881 súčasťou Grécka a začal jeho rast. 
Mesto je významným obchodným prístavom, hlavným zamestnávateľom je kovospracujúci firma "Metka". Sídli tu Thessalská univerzita. Pre turistov je Volos východiskovým miestom na ostrovy Skiathos a Skopelos. Typickým miestnym produktom je tsipouro, pálenka z hrozna.
Mesto bolo mnohokrát postihnuté zemetrasením, posledné veľmi silné bolo v roku 1955. V meste sa narodil taliansky maliar Giorgio de Chirico, z neďalekej dediny Agria pochádza hudobný skladateľ Vangelis. Na miestnom štadióne "Panthessaliko" sa hrali zápasy futbalového turnaja na olympiáde v roku 2004.
Still Counting

„Still Counting“ je skladba dánskej heavy metalovej skupiny Volbeat. Skladba bola originálne vydaná na ich albume z roku 2008 "Guitar Gangsters &amp; Cadillac Blood" a bola neskôr vydaná ako bonusová skladba na určitých edíciách albumu "Beyond Hell / Above Heaven". Skladba „Still Counting“ bola vydaná ako singel v roku 2012, štyri roky po počiatočnom vydaní na albume "Guitar Gangsters &amp; Cadillac Blood". Skladba bola hitom na americkom rockovom radiu, umiestená na 1. mieste v Mainstream Rock rebríčku časopisu "Billboard" a druhý singel skupiny Volbeat, ktorý sa tak umiestnil.
Hudobné video.
Pre skladbu bolo vytvorené živé hudobné video a bolo natočené v House of Blues v Anaheime v štáte Kalifornia. Hudobné video bolo režírované Michaelom Sarnom.
XII (pracovný tábor)

XII bol pracovný tábor pre väzňov v uránových baniach v komunistickom Česko-Slovensku.
Dejiny tábora.
Tábor bol zriadený v septembri 1951 a zrušený v auguste 1954. Kvôli utajeniu mu bolo pridelené krycie označenie "X". Tábor XII bol súčasťou systému pracovných táborov v okolí Horného Slavkova, ktoré bolo tretím významným miestom ťažby uránu na území Česko-Slovenska po druhej svetovej vojne. V septembri 1951 bolo v tábore XII držaných 1500 väzňov, v marci 1953 dokonca 1987 väzňov. Veliteľom tábora bol celý čas Jiří Machota.
Dňa 15. októbra 1950 na tábore XII došlo k zrejme najkrvavejšiemu úteku väzňov. Z tábora utieklo 11 väzňov. Pri úteku väzni zabili jedného dozorcu. Pri nočnom prenasledovaní bolo zastrelených 5 utečencov: Ferdinand Combel, František Petrů, Jan Úlehla, Vladislav Roubal a Jan Trn; František Čermák bol zastrelený pri pokuse o prechod štátnej hranice a Miroslav Hasil spáchal samovraždu. Väzni Ladislav Plšek s Borisom Volkom boli chytení a v procese „Karolík a spol.“ odsúdení na trest smrti. V súvislosti s útekom bol k trestu smrti odsúdený tiež dozorca Karolík, ktorý však s útekom nemal nič spoločného. Zo všetkých uniknutých tak prežili len Karel Kukal a Zdeněk Štich. O útekoch z jáchymovských táborov neskôr Kukal napísal knihu "Deset křížů".
Obete hromadného úteku pripomína symbolický hrob na cintoríne v Hornom Slavkove.
7336 Saunders

7336 Saunders je planétka s priemerom iba 467 m, ktorú objavila E. F. Helinová na observatóriu Palomar 6. septembra 1989.
Bzovícka pahorkatina

Bzovícka pahorkatina je geomorfologický podcelok Krupinskej planiny. 
Vymedzenie.
Podcelok zaberá západnú časť Krupinskej planiny a siaha od Krupiny po Šahy. Severozápadným smerom ležia Štiavnické vrchy s podcelkami Skalka a Sitnianska vrchovina, na západe územie klesá do Podunajskej pahorkatiny s podcelkami Ipeľská pahorkatina a Ipeľská niva. V najjužnejšej časti na krátkom úseku susedí Ipeľská kotlina (podcelok Juhoslovenskej kotliny) a východným smerom pokračuje Krupinská planina podcelkami Modrokamenské úboče, Dačolomská planina a Závozská vrchovina.
Chránené územia.
Severozápadná časť územia zasahuje do CHKO Štiavnické vrchy, z maloplošných území tu leží:
Doprava.
Údolím Krupinice vedie významný severo-južný koridor E 77 (Krakov – Budapešť) v trase cesty I/66, ako aj železničná trať Zvolen – Čata.
Turizmus.
Na území Bzovíckej pahorkatiny sa nachádza viacero turistických atrakcií, medzi nimi bývalé kráľovské mesto Krupina s vartovkou, kúpeľné mestečko Dudince, či ruiny kláštora v Bzovíku.
Dačolomská planina

Dačolomská planina je geomorfologický podcelok Krupinskej planiny. 
Vymedzenie.
Podcelok zaberá strednú časť Krupinskej planiny a susedí na severovýchode s Javorianskou hornatinou, podcelkom Javoria. Z ostatných strán Dačolomskú planinu obklopujú len podcelky Krupinskej planiny: na severe Závozská vrchovina, na západe Bzovícka pahorkatina a na juhu a východe Modrokamenské úboče.
Chránené územia.
Z maloplošných území tu leží:
Doprava.
Územie je vo východnej časti, približne po cestu II/527 (Zvolen – Veľký Krtíš), nedostupné. Je súčasťou VVP Lešť a vjazdy na toto územie sú najmä počas výcviku zatarasené, príp. strážené.
Modrokamenské úboče

Modrokamenské úboče je geomorfologický podcelok Krupinskej planiny. 
Vymedzenie.
Podcelok zaberá južnú a východnú časť Krupinskej planiny a v rámci celku susedí na severe s Dačolomskou planinou a na západe s Bzovickou pahorkatinou. Južným smerom nadväzuje Ipeľská kotlina (podcelok Juhoslovenskej kotliny), východným smerom ležia Ostrôžky a na severovýchode Javorianska hornatina, podcelok Javoria.
Chránené územia.
Z maloplošných území tu leží:
Doprava.
Územím vedie cesta I/75 (Nové Zámky – Lučenec), zo severu zasa cesta II/527 (Zvolen – Veľký Krtíš).
Fallen (Volbeat)

„Fallen“ je skladba dánskej heavy metalovej skupiny Volbeat. Skladba bola vydaná 9. augusta 2010 ako hlavný singel pre štvrtý štúdiový album skupiny "Beyond Hell / Above Heaven".
Zoznam skladieb.
Všetky skladby napísané a zložené Michaelom Poulsenom.
Majstrovstvá Európy v touch rugby 2018

Majstrovstvá Európy v touch rugby 2018 bol v poradí 12. turnaj majstrovstiev Európy v touch rugby, ktoré organizuje Európska federácia touch rugby (EFT). Konal sa v Nottinghame, v grófstve Nottinghamshire, v Anglicku v dňoch od 18.21. júla 2018, za účasti 11 mužských, 9 ženských a 9 zmiešaných tímov. Nováčikmi turnaja boli družstvá mixu Švédska a Čile. Majstrovstiev sa spolu aj s veteránskymi kategóriami zúčastnilo 63 tímov zo 17 krajín. Okrem mužov, žien a mixu sa tradične organizovali aj turnaje veteránov do 30, 35, 40 a do 45 rokov, žien do 27 rokov a v mixe veteránov. Titul v mužskej a ženskej kategórii obhájili družstvá Anglicka, v mixe zasa obhájilo titul Škótsko.
Anglicko sa stalo organizátorom ME 2018 po rozhodnutí EFT v novembri 2016, keď uspelo v konkurencii kandidatúr Nemecka a Portugalska. Anglicko bolo organizátorom európskeho šampionátu štvrtýkrát, keď predtým hostilo toto podujatie v rokoch 1996 (v Halifaxe), 1998 (v Nottinghame) a 2010 (V Bristole). Všetky zápasy sa odohrali na 7 ihriskách komplexu Highfields Sports Complex, ktorý je súčasťou "University of Nottinham".
3C 2

3C 2 je veľmi vzdialený kvazar v súhvezdí Ryby.
Plačlivé pliesko

Plačlivé pliesko je najväčšie pleso v Roháčskom kotli v Jamníckej doline v Západných Tatrách na Slovensku. Má rozlohu 0,0784 ha a je 50 m dlhé a 25 m široké. Leží v nadmorskej výške .
Okolie.
Nachádza sa v priehlbni obklopenej kamením a trávou v hornej časti Jamníckej doliny v Roháčskom kotli pod Žiarskym sedlom a východnou stenou Plačlivého južne od Ostrého Roháča. Po ukončení pastvy sa v okolí obnovili ostrovčeky kosodreviny. Južne od neho sa nachádzajú ďalšie dve menšie plesá. V roku 1931 bolo preskúmané dvojicou poľských bádateľov Jerzym Młodziejowskim a Tadeuszom Zwolińskim.
Vodný režim.
Pleso nemá povrchový prítok. Odteká z neho bezmenný prítok Jamníckeho potoka patriaceho do povodia Váhu. 
Prístup.
Pleso nie je verejnosti prístupné. Vo vzdialenosti 150 m južne od neho prechádza 
Externé odkazy.
Wielka Encyklopedia Tatrzańska (WET), Płaczliwy Stawek
Železničná trať M103

Železničná trať Dugo Selo – Novska (), oficiálne značená ako trať M103, je železničná trať v Chorvátsku dlhá . Spája Dugo Selo, na východe od hlavného mesta Záhreb, s mestom Novska a s traťou M105 smerujúcou na východ vo smere Belehrad. Sleduje údolie rieky Sávy. Je súčasťou PanEurópskeho koridoru X zo Salzburgu a Ľubľane smerom na Skopje a Solún.
Trať M103 je elektrifikovaná sútavou 25kV 50 Hz AC a je jednokoľajná. Maximálna dovolená rýchlosť v úseku Dugo Selo–Moslavačka Gračenica je 60 km/h, v úseku Moslavačka Gračenica–Novska je 80km/h.
Na západnom konci v Dugo Selo sa trať pripája na trať M102 a trať M201 spájajúce Záhreb a Budapešť (cez Koprivnicu). V meste Banova Jaruga sa spája s traťou L205 smerujúcou severne do mesta Lipik. Na južnom konci trate v meste Novska, sa spája s traťou M104 spájajúcej Záhreb cez Sisak ako doplnkom trate 105.
Dejiny.
Trať Dugo Selo-Novska bola otvorená v roku 1897. V rokoch 1919 až 1977 bola súčasťou trate Orient Express.
Ako súčasť trate Záhreb – Belehrad bola v roku 1970 ukončená elektrifikácia.
Železničná stanica Sereď

Železničná stanica Sereď je železničná stanica v Seredi. Leží na tratiach Galanta – Leopoldov a Trnava – Sereď. Obe sú číslované ako 133. Je elektrifikovaná striedavou sústavou 25 kV.
Doprava.
V stanici sa nachádza 11 dopravných, 5 manipulačné a 1 ostatná koľaj. Trať 133 sa v stanici delí na dvojkoľajnú trať v smere Leopoldov a jednokoľajnú v smere Trnava.
V stanici je k dispozícii osobná pokladňa ZSSK s predajom vnútroštátnych aj medzinárodných cestovných lístkov v systéme KVC.
Štefan Žídek

PhDr. ICLic. Štefan Žídek (* 20. október 1975, Petrovice) je slovenský rímskokatolícky kňaz a kancelár Žilinskej diecézy.
Biografia.
Štefan Žídek vyštudoval katolícku teológiu na Rímskokatolíckej cyrilometodskej bohosloveckej fakulte Univerzity Komenského v Bratislave. Po skončení štúdia bol 15. júna 2002 vysvätený za kňaza. Ako kaplán pôsobil v týchto farnostiach:
Po zriadení Žilinskej diecézy pápežom Benediktom XVI. 14. februára 2008 začal pôsobiť v štruktúrach diecéznej kúrie ako notár a medzi rokmi 20082011 ako archivár. V roku 2008 po absolvovaní obhajoby rigoróznej práce a rigoróznej skúšky na Univerzite Konštantína Filozofa v Nitre získal akademický titul PhDr. Medzi rokmi 20092013 pôsobil ako vicekancelár diecéznej kúrie a od roku 2013 zastáva funkciu kancelára. V roku 2016 ukončil štúdiá kanonického práva na Lublinskej katolíckej univerzite Jána Pavla II. (poľsky: "Katolicki Uniwersytet Lubelski Jana Pawła II"). Je tiež členom Komisie pre posvätné rády a ministériá Žilinskej diecézy.
Kao

Kao môže byť:
KAO môže byť:
Pozemný hokej na Hrách Spoločenstva národov 2018

Pozemný hokej na Hrách Spoločenstva národov 2018 bol turnaj v pozemnom hokeji v rámci multišportového podujatia Hier Spoločenstva národov 2018. Konal sa v meste Gold Coast, v Austrálii v dňoch od 5.14. apríla 2018, za účasti 10 mužských a 10 ženských tímov. Prvý hokejový turnaj sa na hrách organizoval v roku 1998 a toto bolo jeho 6. vydanie. Zápasy sa hrali na novovybudovanom štadióne Gold Coast Hockey Centre s kapacitou 5 000 divákov. 
Titul v mužskej kategórii obhájila domáca , ktorá vo finálovom stretnutí zvíťazila nad . Naopak, u žien zvíťazil , ktorý vo finále vyhral nad .
Kvalifikácia.
Poznámka: Číslo v zátvorke udáva umiestnenie vo svetovom rebríčku FIH v októbri 2017.
Poznámka: Číslo v zátvorke udáva umiestnenie vo svetovom rebríčku FIH v novembru 2017.
Vojšín

Vojšín môže byť:
Veľký Inovec (geomorfologický podcelok)

Veľký Inovec je geomorfologický podcelok Pohronského Inovca. Leží tu rovnomenný vrch, ktorý s výškou dominuje celému pohoriu.
Vymedzenie.
Podcelok zaberá južnú polovicu Pohronského Inovca, vrátane najvyššieho vrchu, podľa ktorého je pomenovaný. Na severe nadväzuje pohorie podcelkami Vojšín a Lehotská planina, na severovýchode leží Župkovská brázda pohoria Vtáčnik a juhovýchod vymedzuje údolie Hrona, kde začína Hodrušská hornatina (podcelok Štiavnických vrchov). Južným a juhozápadným smerom krajina klesá do Podunajskej pahorkatiny s podcelkami Žitavská pahorkatina a Žitavská niva.
Chránené územia.
Z maloplošných území tu leží len prírodná pamiatka Veľký Inovec.
Doprava.
Južným a východným okrajom územia vedie rýchlostná cesta R1 (Nitra – Zvolen) i cesta I/65, východným okrajom v údolí Hrona prechádza i Železničná trať Nové Zámky – Zvolen.
Vojšín (geomorfologický podcelok)

Vojšín je geomorfologický podcelok Pohronského Inovca. Najvyšší vrch podcelku s rovnakým názvom dosahuje 
Vymedzenie.
Podcelok zaberá severovýchodnú časť Pohronského Inovca a na západe naň nadväzuje Lehotská planina, pokým južným smerom pokračuje pohorie Veľkým Inovcom. Východným smerom leží Župkovská brázda pohoria Vtáčnik a severne nadväzuje Tribeč s podcelkom Rázdiel.
Chránené územia.
Z maloplošných území tu leží:
Lehotská planina

Lehotská planina je geomorfologický podcelok Pohronského Inovca. Najvyšší vrch podcelku je Kamenný vrch, vysoký 
Vymedzenie.
Podcelok zaberá severozápadnú časť Pohronského Inovca a v rámci pohoria nadväzuje na juhu na Veľký Inovec a na východe na Vojšín. Severne nadväzuje Tribeč s podcelkom Rázdiel a západným smerom sa krajina zvažuje do Žitavskej pahorkatiny, patriacej do Podunajskej pahorkatiny.
Chránené územia.
V západnej časti podcelku leží národná prírodná rezervácia Včelár.
Hodrušská hornatina

Hodrušská hornatina je geomorfologický podcelok Štiavnických vrchov. Najvyšší vrch podcelku je vysoký Paradajs.
Vymedzenie.
Podcelok zaberá severozápadnú časť Štiavnických vrchov a v rámci pohoria susedí na východe so Sitnianskou vrchovinou a Skalkou, juhozápadným smerom nadväzujú Kozmálovské vŕšky. Severným smerom sú údolím Hrona oddelené podcelky Kremnických vrchov, Turovské predhorie a Jastrabská vrchovina, na severozápade potom Žiarska kotlina, južnejšie Raj a Župkovská brázda (podcelky Vtáčnika) a pás hôr západným smerom uzatvára Pohronský Inovec s podcelkom Veľký Inovec. Juhozápadným smerom leží Hronská pahorkatina, Hronská niva a Ipeľská pahorkatina, patriace do Podunajskej pahorkatiny.
Delenie.
Na území Hodrušskej hornatiny sa nachádzajú 3 geomorfologické časti:
Chránené územia.
Takmer celé územie je súčasťou CHKO Štiavnické vrchy a leží tu maloplošné územia:
Doprava.
Západným a severným okrajom územia vedie rýchlostná cesta R1 (Nitra – Zvolen) i cesta I/65, v údolí Hrona prechádza i Železničná trať Nové Zámky – Zvolen, z ktorej v Hronskej Dúbrave odbočuje trať do Banskej Štiavnice. Východným okrajom vedie cesta I/51, južným smerom cesta II/524.